શહેરમાં રોડ સાઇડ ટ્રાફીકમાં અડચણરૂપ દબાણ દૂર કરવાની તોરણવાળી ચોકથી થંભી ગયેલ ઝુંબેશ ચાર દિવસ પછી નગરપાલિકા ટીમ દ્વારા પોલીસ બંદોબસ્ત સાથે ત્યાથી આગળ વધારીનેે રેલવે સ્ટેશન, રાજમહેલ રોડ ફુવારા સર્કલ સુધી ચલાવી હતી.જેમાં રોડસાઇડ 40 જેટલી દુકાનો આગળના ઓટલા, પગથીયાના દબાણો જેસીબીથી તોડી પડાયા હતા. જ્યારે રૂટમાં 50 જેટલા દુકાનદારોએ ટીમની કવાયત પહેલા જ ઓટલા, પગથીયા તોડીને જગ્યા ખુલ્લી કરી હતી.